section_heading: Povijest
paragraph_text: Potravlje zajedno sa selima Maljkovom i Satrićem čini župu sv. Filipa i Jakova apostola. Nove su stanovnike u 17. st. dobili kad je dušobrižnik i narodni vođa hercegovačkih katolika Franjo Marinović 1696. uz pomoć franjevaca iz Živogošća preveo 736 katoličkih obitelji (oko 5000 duša) iz Brotnja u krajeve pod mletačkom vlašću (u Potravlje, Muć i Grab).